**Эрык Халед Саадэ** (шведск.: Eric Khaled Saade, нар. 29 кастрычніка 1990, Катарп, Швецыя) — шведскі поп-спявак і тэлевядучы. Прадстаўляў Швецыю на Еўрабачанні 2011 і заняў трэцяе месца, што стала лепшым вынікам краіны на конкурсе з 2000 па 2011.

Біяграфія
---------

Эрык Саадэ вырас у пасёлку Катарп непадалёк ад Хельсінгбарга, Швецыя. Яго бацька, Валід Саадэ родам з Лівана, але мае палестынскія карані. Маці, Марлен Якабсан - шведка. Бацькі развяліся, калі Эрыку было чатыры гады. Эрык жыў з мамай (так пастанавіў суд), але па выхадных бачыўся з бацькам. Эрык - другое дзіця ў сям'і. У яго ёсць яшчэ сем братоў і сясцёр. Саадэ пачаў пісаць песні ў 13 гадоў. Футбол быў яго галоўным захапленнем, пакуль у 15 гадоў Эрык не падпісаў свой першы музычны кантракт. У выніку Саадэ запісаў адзін альбом і тры сінгла, якія засталіся незаўважанымі. Ён стаў вядомы пасля перамогі на шведскім музычным конкурсе «Joker» (цяпер - «Popkorn»).

Музычная кар'ера
----------------

### What's Up

У 2007 годзе на хвалі першага поспеху Эрык праходзіць адбор на ўдзел у новым бой-бэндзе. З сотняў прэтэндэнтаў былі адабраныя пятнаццаць для выступлення ў стакгольмскім тэатры Глобус, у тым ліку і Саадэ. Эрык стаў адным з чатырох фіналістаў, якія ў выніку стварылі бой-бэнд «What's Up!». Ужо вясной 2008 года гурт пачаў гастраляваць па Швецыі. У тым жа годзе яны запісалі шведскую версію загалоўнай тэмы моладзевай камедыі «Рок у летнім лагеры» («Camp Rock») вытворчасці канала Дысней. На шведскай мове песня называлася «Här är jag». Уся каманда «What's Up» таксама прыняла ўдзел у дубляжы фільма. Голасам Эрыка кажа персанаж па імі Шэйн.

У 2008 годзе гурт выпусціў свой першы альбом «In Pose». Таксама былі выпушчаныя два сінгла - «Go Girl!» і «If I Told You Once».

У лютым 2009 года Саадэ пакінуў групу, каб пачаць сольную кар'еру.

### Сольная кар'ера

У жніўні 2009 года Саадэ падпісаў новы кантракт - з Roxy Recordings. У снежні 2009 года быў выпушчаны першы сінгл «Sleepless».

У лютым і сакавіку 2010 года Саадэ прымае ўдзел у Melodifestivalen 2010 з песняй «Manboy» і ў фінале конкурсу заняў трэцяе месца.

19 мая 2010 года Саадэ выпусціў свой першы студыйны альбом «Masquerade».

29 лістапада стала вядома, што Саадэ стане ўдзельнікам Melodifestivalen 2011. Ён прыняў удзел у трэцім паўфінале 19 лютага 2011 года з песняй «Popular» і прайшоў у фінал конкурсу. У фінале 12 сакавіка Саадэ атрымаў перамогу і атрымаў права прадстаўляць Швецыю на Еўрабачанні 2011 у Дзюсельдорфе. У другім паўфінале Еўрабачання 12 мая Эрык стаў пераможцам і прайшоў у фінал конкурса. У фінале 14 мая 2011 года ён заняў трэцяя месца.

29 чэрвеня 2011 года быў выпушчаны другі альбом Эрыка «Saade Vol.1», а ў лістападзе выйшла другая частка альбома - «Saade Vol.2».

Зноскі
------

1. 1 2  Eric Saade Biography **(нявызн.)**(недаступная спасылка). Архівавана з першакрыніцы 29 верасня 2013. Праверана 19 мая 2013.
2. ↑  Swedish Charts: What's Up band page **(нявызн.)**(недаступная спасылка). Архівавана з першакрыніцы 15 красавіка 2014. Праверана 19 мая 2013.
3. ↑  Sweden reveals artist names for Melodifestivalen **(нявызн.)**(недаступная спасылка). Архівавана з першакрыніцы 1 снежня 2009. Праверана 19 мая 2013.
4. ↑  Melodifestivalen 2011: Shirley Clamp och Eric Saade bland artisterna(нявызн.)(недаступная спасылка). Архівавана з першакрыніцы 27 красавіка 2012. Праверана 19 мая 2013.
5. ↑  Sweden: Two more acts qualified for the final **(нявызн.)**(недаступная спасылка). Архівавана з першакрыніцы 5 мая 2011. Праверана 19 мая 2013.
6. ↑  It's Eric Saade for Sweden! **(нявызн.)**(недаступная спасылка). Архівавана з першакрыніцы 4 кастрычніка 2013. Праверана 19 мая 2013.
7. ↑  Eurovision 2011: Semifinals results revealed **(нявызн.)**(недаступная спасылка). Архівавана з першакрыніцы 18 мая 2011. Праверана 19 мая 2013.
8. ↑  Azerbaijan wins Eurovision Song Contest 2011 **(нявызн.)**(недаступная спасылка). Архівавана з першакрыніцы 27 красавіка 2012. Праверана 19 мая 2013.
9. ↑  Saade Vol.1 (2011) (Album) **(нявызн.)**(недаступная спасылка). Архівавана з першакрыніцы 17 чэрвеня 2012. Праверана 19 мая 2013.
10. ↑  Two album parts this year!!! VOL.1 & VOL.2! **(нявызн.)**(недаступная спасылка). Архівавана з першакрыніцы 19 кастрычніка 2011. Праверана 19 мая 2013.

Спасылкі
--------

|  |  |
| --- | --- |
| commons: | Эрык Саадэ на Вікісховішчы |

* Eric Saade Official Website
* Eric Saade Official CIS & Russian Website Архівавана 1 чэрвеня 2012.
* Eric Saade Channel on YouTube
* Eric Saade page on LastFM
* Eric Saade FAN-Website Архівавана 1 чэрвеня 2013.


|  |  |  |
| --- | --- | --- |
| Папярэднік**Ганна Бергендаль** | **Швецыя на конкурсе песні Еўрабачанне**2011 | Пераемнік**Ларын** |

|  |  |
| --- | --- |
| ⚙️   У сацыяльных сетках | Facebook · Myspace (англ.) · Твітэр |
| Фота, відэа і аўдыё | Apple Music · Deezer · Instagram · Last.fm · SoundCloud · Spotify · Яндэкс Музыка · YouTube (англ.) |
| Тэматычныя сайты | AllMusic · Česko-Slovenská filmová databáze · Discogs · Internet Movie Database · MetroLyrics · MusicBrainz · Rate Your Music |
| Нарматыўны кантроль | ISNI: 0000 0003 7267 1121 · VIAF: 34145970232332251811 |